تېرو ۲۴ ساعتونو کې د سرې میاشتې د فعالیتونو خبرونه: نورستان/ بدخشان/ بادغیس: د وروستیو ورښتونو له امله له ۳۵۰ زیانمنو شویو کورنیو سره د نورستان ولایت په کامدېش ولسوالۍ کې، ۳۵۰ کورنیو سره بدخشان ولایت کې او له ۳۵۰ اړمنو او بېوزلو کورنیو سره د بادغیس ولایت په غورماچ ولسوالۍ کې د ۱،۰۵۰ روغتیا ساتنې بستو تر څنګ په ټولیزه توګه ۸،۹۲۵،۰۰۰ افغانۍ نغدی مرسته ترسره شوه، چې هرې کورنۍ ته ۸،۵۰۰ افغانۍ ورکړل شوې. بغلان: * د بُرکې ولسوالۍ د کمر جمعه علی په کلی کې د وروستیو ورښتونو له امله له ۱۰۰ سېلاب ځپلو کورنیو سره د ۶ قلمه غیر خوراکی توکو مرسته ترسره شوه، چې خېمې، کمپلې، پلاستیکی فرشونه، د ګازو ډبې، د چای څښلو لوښی او د چای څښلو ترموزونه په کې شامل وو. * د بُرکې ولسوالۍ په فلول کلی کې د وروستیو سختو ورښتونو له امله پر ۳۸ زیانمنو شویو کورنیو ۳۸ خېمې ووېشل شوې. * پر ۲،۲۵۰ سېلاب ځپلو وګړو د غرمې او د شپې پاخه خواړه ووېشل شول. زابل: د ولایتی مجامع د غړو ترمنځ درې میاشتنۍ غونډه ترسره شوه.